## Pravilnik o utvrđivanju korisnika proračuna i o vođenju registra korisnika proračuna

### NN 80/2004 (15.6.2004.), Pravilnik o utvrđivanju korisnika proračuna i o vođenju registra korisnika proračuna

# MINISTARSTVO FINANCIJA

1587

Na
temelju članka 2. stavka 3. Zakona o proračunu (»Narod­ne novine«, br. 96/03)
ministar financija donosi

## PRAVILNIK

### O UTVRĐIVANJU KORISNIKA PRORAČUNA I O VOĐENJU REGISTRA KORISNIKA PRORAČUNA

I.
OPĆE ODREDBE

Članak
1.

Pravilnikom
o utvrđivanju korisnika proračuna i o vođenju registra korisnika proračuna (dalje
u tekstu: Pravilnik) utvrđuju se korisnici državnog proračuna i proračuna
jedinica lokalne i područne (regionalne) samouprave te način vođenja registra
korisnika državnog proračuna i proračuna jedinica lokalne i područne
(regionalne) samouprave (dalje u tekstu: Registar korisnika pro­ra­čuna).

Članak 2.

Izrazi koji se koriste u ovom Pravilniku imaju
sljedeća zna­čenja:

1. proračunski korisnici su državna tijela i tijela
jedinice lo­kal­ne i područne (regionalne) samouprave, ustanove, vijeća ma­njina,
proračunski fondovi i mjesna samouprava čiji se rashodi za zaposlene i/ili
materijalni rashodi osiguravaju u proračunu,

2. izvanproračunski korisnici su izvaproračunski
fondovi, trgovačka društva i druge pravne osobe u kojima država odnosno
jedinica lokalne i područne (regionalne) samouprave ima odluču­jući utjecaj na
upravljanje,

3. korisnici proračuna su proračunski i
izvanproračunski korisnici,

4. registar korisnika proračuna je popis proračunskih
i izvanproračunskih korisnika.

Članak 3.

(1) Registar korisnika proračuna iz članka 2. točke
4. ovoga Pravilnika ustrojava i vodi Ministarstvo financija za potrebe
utvrđivanja obuhvata korisnika konsolidiranog proračuna Repub­like Hrvatske.

(2)
Poslove vođenja registra korisnika proračuna Ministarstvo financija može
povjeriti drugoj pravnoj osobi ili tijelu državne uprave.

II.
UTVRĐIVANJE PRORAČUNSKIH I IZVANPRORAČUNSKIH KORISNIKA

Članak
4.

(1) Proračunski korisnici državnog proračuna i
proračuna jedinica lokalne i područne (regionalne) samouprave u smislu članka
2. točke 1. ovoga Pravilnika jesu oni korisnici:

1. kojima je osnivač država
i/ili jedinica lokalne i područne (regionalne) samouprave,

2. kojima je izvor prihoda
državni proračun i/ili proračun jedinica lokalne i područne (regionalne) samouprave
u iznosu 50 ili više posto i

3. koji su navedeni u
registru korisnika proračuna iz članka 2. ovoga Pravilnika.

(2) Postotak prihoda iz
stavka 1. točke 2. ovoga članka utvrđuje se na temelju prosjeka udjela prihoda
iz proračuna u ukupnim prihodima proračunskog korisnika za prethodne tri
godine.

Članak 5.

Izvanproračunski korisnici u
smislu članka 2. točke 2. ovoga Pravilnika jesu oni korisnici:

1. u kojima država i/ili
jedinica lokalne i područne (regionalne) samouprave ima odlučujući utjecaj na
upravljanje,

2. kojima su jedan od izvora
financiranja namjenski prihodi i

3. koji su navedeni u registru korisnika proračuna iz
članka 2. ovoga Pravilnika.

III. REGISTAR KORISNIKA
DRŽAVNOG PRORAČUNA I PRORAČUNA JEDINICA LOKALNE I PODRUČNE (REGIONALNE) SAMOUPRAVE

Sadržaj Registra korisnika
proračuna

Članak 6.

(1) Registar korisnika proračuna sadrži sljedeće
podatke o proračunskim i izvanproračunskim korisnicima:

– opće podatke: naziv
korisnika, matični broj, račun i naziv računa, adresa, statistička oznaka, šifra
djelatnosti, osoba za kontakt, telefon/fax, e-mail,

– podatke o osnivaču/vlasniku
i izvorima financiranja,

– oznake razine iz zaglavlja
financijskih izvještaja,

– podatke o osobi ovlaštenoj
za zastupanje.

(2) Podatke (naziv, matični broj
i adresu korisnika) iz registra korisnika proračuna objavljuje Ministarstvo
financija u »Narodnim novinama« svake godine najkasnije do sredine svibnja
tekuće godine za sljedeću proračunsku godinu.

(3) Podaci iz Registra
korisnika proračuna koji se ne objav­ljuju u »Narodnim novinama« javni su i
dostupni u Ministarstvu financija ili drugoj pravnoj osobi i tijelu državne
uprave iz članka 3. stavka 2. ovoga Pravilnika.

Način vođenja Registra
korisnika proračuna

Članak
7.

Podaci
o korisnicima upisuju se u Registar korisnika prora­čuna na temelju Obrasca
Registar korisnika proračuna (Obrazac RKP), koji je sastavni dio ovoga
Pravilnika.

Članak
8.

Korisnik
proračuna ne može biti izbrisan iz Registra korisnika proračuna prije isteka
tri godine od dana upisa, jer se proračunski prihodi i rashodi te primici i
izdaci planiraju za trogodišnje razdoblje.

Članak
9.

(1)
Proračunski korisnici dostavljaju Obrazac RKP do 20. travnja nadležnom
ministarstvu/razdjelu, odnosno nadležnoj jedinici lokalne i područne
(regionalne) samouprave.

(2)
Izvanproračunski korisnici, na zahtjev Ministarstva financija, dostavljaju
Obrazac RKP do 20. travnja Ministarstvu financija, odnosno nadležnoj jedinici
lokalne i područne (regionalne) samouprave.

(3)
Nadležno ministarstvo/razdjel, odnosno nadležna jedinica lokalne i područne
(regionalne) samouprave, obrasce RKP dostavlja do 30. travnja instituciji
nadležnoj za obradu podataka.

(4)
Obrazac RKP popunjava se i predaje samo jednom.

Članak
10.

(1) O
promjeni podataka unesenih u Registar korisnika proračuna, korisnik izvještava
nadležno ministarstvo/razdjel, odnosno nadležnu jedinicu lokalne i područne
(regionalne) samouprave na Obrascu Promjene u registru korisnika proračuna
(Obrazac PRKP), koji je sastavni dio ovoga Pravilnika.

(2)
Podatak »Redni broj iz RKP« neponovljiv je i ne može se mijenjati.

(3)
Proračunski korisnici Obrazac PRKP dostavljaju nadležnom ministarstvu/razdjelu,
odnosno nadležnoj jedinici lokalne i područne (regionalne) samouprave, u roku
dva dana od dana nastanka promjene.

(4)
Nadležno ministarstvo/razdjel, odnosno nadležna jedinica lokalne i područne
(regionalne) samouprave, obrasce PRKP iz stavka 3. ovoga članka dostavlja
instituciji nadležnoj za obradu podataka u roku dva dana od primitka obrazaca.

VI.
PRIJELAZNE I ZAVRŠNE ODREDBE

Članak
11.

(1)
Podaci iz članka 6. stavka 2. ovoga Pravilnika objavit će se u rujnu 2004. za
2005. godinu.

(2)
Obrasci RKP iz članka 9. stavaka 1. i 2. ovoga Pravilnika dostavljaju se do 20.
srpnja 2004.

(3)
Obrasci RKP iz članka 9. stavka 3. ovoga Pravilnika dostavljaju se do 30.
srpnja 2004.

Članak
12.

Stupanjem
na snagu ovoga Pravilnika prestaje važiti Uputa o sadržaju i načinu vođenja
registra korisnika državnog proračuna (»Narodne novine«, br. 45/97).

Članak
13.

Ovaj
Pravilnik stupa na snagu s danom objave u »Narodnim novinama«.

Klasa: 011-01/04-01/45

Urbroj: 513-05/04-3

Zagreb,
3. lipnja 2004.

Ministar financija
**Ivan Šuker, dipl. oec.,** v. r.

![]()![]()

if !supportEmptyParas endif

Upute za popunjavanje Obrasca: RKP
if !supportLineBreakNewLine
endif

Podaci pod rednim brojevima od 01 do 04 unose se u
instituciji nadležnoj za obradu podataka, a redne brojeve od 05 do 37 obvezatno
ispunjava korisnik.

*1. Redni broj 01 - redni broj
iz* RKP

Redni broj iz Registra
korisnika državnog proračuna i proračuna jedinica lokalne i područne
(regionalne) samouprave dodjeljuje se pri unosu podataka iz Obrasca RKP.
Sastoji se od tekućeg broja upisa po redoslijedu te jednoznamenkastoga
kontrolnog broja koji se određuje međunarodnom normom ISO 7064 »Modul 11, 10«.
Taj je redni broj nepromjenjiv i neponovljiv.

*2. Redni broj 02 - datum
upisa u RKP*

Dodjeljuje se pri unosu
podataka iz Obrasca RKP u obliku DDMMGG.

*3. Redni broj 03 - datum
zadnje promjene u RKP-u*

Dodjeljuje se pri unosu
podataka iz Obrasca PRKP u obliku DDMMGG.

*4. Redni broj 04 - datum
brisanja korisnika iz RKP-a*

Upisuje se datum brisanja
korisnika iz RKP-a u obliku DDMMGG.

*5. Redni broj 05 – naziv
korisnika državnog proračuna/ proračuna JL(P)RS*

Upisuje se točan naziv
korisnika državnog proračuna/proračuna jedinica lokalne i područne (regionalne)
samouprave iz propisa, rješenja ili drugoga odgovarajućeg akta. Ako je naziv
korisnika opširan, upisuje se razumljiva kratica.

Upisuje se i točan naziv
ministarstva/razdjela, glave i jedinice lokalne i područne (regionalne)
samouprave.

*6. Redni broj 06 – nadležna
JLP(R)S*

Korisnik jedinice lokalne i
područne (regionalne) samouprave upisuje naziv jedinice lokalne i područne
(regionalne) samouprave kojoj pripada.

Jedinica lokalne i područne
(regionalne) samouprave ne popunjava ovaj redni broj.

*7. Redni broj 07 – nadležno
ministarstvo/razdjel*

Korisnik državnog proračuna
upisuje brojčanu oznaku razdjela iz državnog proračuna kojem pripada (tri
znamenke).

*8. Redni broj 08 – naziv nadležnog
ministarstva/razdjela*

Upisuje se točan naziv
razdjela.

*9. Redni broj 09 - nadležna
glava*

Korisnik državnog proračuna
upisuje brojčanu oznaku glave iz državnog proračuna kojoj pripada (dvije
znamenke).

*10. Redni broj 10 – naziv
nadležne*
glave

Upisuje se potpun naziv
korisnika iz propisa, rješenja odnosno drugoga odgovarajućeg akta. Ako je naziv
korisnika opširan, upisuje se razumljiva kratica.

*11. Redni broj 11 – matični
broj*

Upisuje se matični broj iz
Obavijesti o razvrstavanju poslovnog subjekta prema NKD-u/NKD-u 2002. Državnog
zavoda za statistiku. Upisuje se najviše osam (8) znamenaka od kojih je
posljednja znamenka kontrolni broj utvrđen po »Modulu 11«.

*12. Redni broj 12 - račun*

Upisuje se račun za redovno
poslovanje korisnika. Račun se sastoji od dva dijela koja su međusobno
odijeljena crticom (-). Prvi je dio vodeći broj banke, a drugi je dio broj
računa u banci.

*13. Redni broj 13 – adresa*

Upisuje se **naziv sjedišta
korisnika**, ulica i broj. Duži naziv ulice upisuje se razumljivom kraticom.

14. Redni broj14 – poštanski
broj

Upisuje se poštanski broj
sjedišta korisnika iz popisa poštanskih brojeva (pet znamenaka).

*15. Redni broj 15 – naziv
grada/općine*

Upisuje se naziv grada/općine
prema sjedištu korisnika.

*16. Redni broj 16 -
statistička oznaka grada/općine*

Dodjeljuje se prema nazivu
grada/općine.

*17. Redni broj 17 -
statistička oznaka županije*

Dodjeljuje se prema nazivu
grada/općine.

*18. Redni broj 18 - šifra
djelatnosti*

Upisuje se brojčana oznaka
podrazreda djelatnosti iz Obavijesti o razvrstavanju poslovnog subjekta prema
NKD-u/NKD-u 2002. Državnog zavoda za statistiku.

*19. Redni broj 19 - osoba za
kontakt*

Upisuje se ime i prezime
osobe određene za davanje informacija potrebnih u svezi s točnim i ažurnim
podacima RKP-a.

*20. Redni broj 20 – telefon /
fax*

Upisuje se telefonski broj i
broj faxa osobe određene za davanje informacija potrebnih u svezi s točnim i
ažurnim podacima RKP-a.

*21. Redni broj 21 - e-mail*

Upisuje se e- mail osobe određene
za davanje informacija potrebnih u svezi s točnim i ažurnim podacima RKP-a.

*22. Redni broj 22 - osnivač*

Upisuje se osnivač korisnika.

*23. Redni broj 23 - vlasnik*

Upisuje se vlasnik korisnika.

*24. Redni broj 24 - država,
naziv, postotak*

Upisuje se kao izvor
financiranja državni proračun i postotak u kojem državni proračun financira
korisnika.

*25. Redni broj 25 – županija,
naziv, postotak*

Upisuje se kao izvor
financiranja županijski proračun i postotak u kojem županijski proračun
financira korisnika.

*26. Redni broj 26 – grad /
općina, naziv, postotak*

Upisuje se kao izvor
financiranja gradski/općinski proračun i postotak u kojem gradski/općinski
proračun financira korisnika.

*27. Redni broj 27 – drugi
izvor, naziv, postotak*

Upisuje se kao izvor financiranja
drugi izvor i postotak u kojem se financira korisnik.

*28. Redni broj 28 – oznaka
razine »11« - proračunski korisnik državnog proračuna i glava unutar nadležnog
ministarstva/ razdjel*

Označava proračunski korisnik
državnog proračuna i glava unutar nadležnog ministarstva/ razdjela.

*29. Redni broj 29 – oznaka
razine »12« - nadležno ministarstvo / razdjel- konsolidirani izvještaj*

Oznnadležno ministarstvo / razdjel koji
konsolidira izvještaje korisnika.

*30. Redni broj 30 – oznaka razine »21« - proračunski
korisnik jedinice lokalne i područne (regionalne) samouprave*

Označava proračunski korisnik jedinice lokalne i
područne ( regionalne) samouprave.

*31. Redni broj 31 – oznaka razine »22« - jedinica
lokalne i područne (regionalne) samouprave*

Označava jedinica lokalne i
područne ( regionalne) samouprave.

3*2. Redni broj 32 – oznaka
razine »23« - jedinica lokalne i područne (regionalne) samouprave –
konsolidirani izvještaj*

Označava jedinica lokalne i
područne ( regionalne) samouprave koja konsolidira izvještaj.

*33. Redni broj 33 – oznaka
razine »31« - proračunski korisnik jedinice lokalne i područne (regionalne)
samouprave koji obavlja poslove u sklopu funkcija koje su decentralizirane*

Označava jedinica lokalne i
područne (regionalne) samouprave koja obavlja poslove u sklopu funkcija koje su
decentralizirane.

*34. Redni broj 34 – oznaka
razine »41« - izvanproračunski korisnik državnog proračuna*

Označava izvanproračunski
korisnik državnog proračuna.

*35. Redni broj 35 – oznaka razine »42« -
izvanproračunski korisnik jedinice lokalne i područne (regionalne) samouprave*

Označava izvanproračunski korisnik jedinice lokalne i
područne (regionalne) samouprave.

*36. Redni
broj 36 – ime i prezime - zastupanje*

Upisuje se ime i prezime osobe ovlaštene za
zastupanje korisnika.

*37. Redni broj 37 - broj O. I.*

Upisuje se broj osobne iskaznice osobe ovlaštene za
zastupanje korisnika.

if !supportEmptyParas endif

    OBRAZAC PRKP

PROMJENA PODATAKA U REGISTRU
KORISNIKA DRŽAVNOG PRORAČUNA I PRORAČUNA JEDINICA LOKALNE I PODRUČNE
(REGIONALNE) SAMOUPRAVE

|  |  |  |
| --- | --- | --- |
| REDNI BROJ | REDNI BROJ | NOVI PODATAK |
| IZ RKP | (OSIM 01 - 04) | if !supportEmptyParas endif |
| 1 | 2 | 3 |
| if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif |

Datum:                    M.P.         Potpis ovlaštene osobe

                                                korisnika proračuna:

if !supportEmptyParas endif

 Datum:                   M.P.         Potpis
ovlaštene osobe

                                                suglasne za upis u
RKP:

if !supportEmptyParas endif

*Napomena:*

U stupac 1 upisuje se podatak s rednog broja 01
Registra korisnika proračuna, za kojega se upisuje izmjena podataka.

U stupac 2 upisuje se redni broj iz obrasca Registra
korisnika proračuna u kojem se mijenja podatak (redni brojevi od 05 do 35 ).

U stupac 3 upisuje se novi podatak za redni broj
upisan u stupcu 2. ovoga obrasca.

Podaci koji se mijenjaju trebaju biti cjelovito
obuhvaćeni.

if !supportEmptyParas endif

Pravilnik, NN 80/2004-1587